SHBA: Lojtaret e reja mësojnë nga Kupa e Botës për femra në Futboll
Japonia fitoi Kupën e Botës duke mundur me penallti ekipin e SHBA
Finalja e Kupës së Botës në futboll për femra nuk ishte e vetmja ndeshje e rëndësishme për këto vajza ditën e dielë. 13 vjeçarja Gabi Torres luan për një skuadër të moshës së paratërejave – të quajtur Real Maryland FC- pranë Uashingtonit. Ajo ishte e kënaqur për ndeshjen finale mes Shteteve të Bashkuara dhe Japonisë sepse ajo dëshiron që të bëhet lojtare profesioniste një ditë. Babai i Gebit, i cili është dhe trajnier, Kenedi Torresi i lindur në Brazil, e quan shtimin e popullaritetit të femrave futbolliste, sidomos në nivelin e të rinjve, një fenomen befasues. Kenedi Torres thotë se ai i nxit lojtaret që të imagjinojnë vehten duke shënuar golin fitues të Kupës së Botës. Emocionet shtohen teksa vajzat shohin ndeshjen në një lokal. Ato janë veshur enkas me fanellat e Shteteve të Bashkuara dhe flamujt amerikanë. Grupi u ekzaltua kur Shtetet e Bashkuara shënuan golin e parë në pjesën e dytë. Por situata ndryshoi kur Japomnia barazoi 12 minuta më pas dhe vetëm 9 minuata përpara se Shtete e Bashkuarra të festonin fitoren. Edhe 28 vjeçari Xhim Srun ishte mes atyre që po e ndiqnin me vëmendje ndeshjen. Ai ishte një prej të paktëve që ishte me Japoninë. I gjithë restoranti ndoqi me vëmedje se si Japonia barazoi sërish 2-2 me Shtetet e Bashkuara, mbasi loja shkoi me shtesë. Barazimi e çoi ndeshjen në gjuajtjet nga pika e 11 metërshit, të cilat nxorën Japoninë vendin e parë aziatik që fitonte titullin e Kupës së Botës në Futboll për femra. Ndonëse vajzat u zhgënjyen nga humbja, Gebi Torres thotë se kjo ndeshje ishte mësim për të. Pavarësiht nga rezultati, ajo thotë se është tifoze dhe e do ekipin amerikan.